

Na iVolatara ni Curuvanua ena Vuku ni Leqa Tubukoso e sa mai sogo

Sa na sogo tiko na ivolatara ni curuvanua e vakatokai na [Temporary Activity visa (subclass 408) Australian Government endorsed events (COVID-19 Pandemic Event)](https://immi.homeaffairs.gov.au/visas/getting-a-visa/visa-listing/temporary-activity-408/australian-government-endorsed-events-covid-19).

Ena 2 September 2023, na ivolatara ni curuvanua na Pandemic Event ena baleti ira ga o ira e tiko nodra ivolatara ni curuvanua na Pandemic Event. Kevaka e tiko nomu ivolatara ni curuvanua na Pandemic Event, e se rawa tiko ga ni vakarautaki vei iko e dua tale na ivolatara ni curuvanua ni oti na 2 Seviteba me yacova ni sa lai sogo sara vakadua ena 1 Feperueri 2024.

O ira tale eso e tiko nodra ivolatara ni curuvanua ena sega ni vakarautaki vei ira na ivolatara ni curuvanua na Pandemic Event mai na 2 Sepiteba 2023.

Me tiki ni veika sa mai sogo qo:

* O ira kece na vakalewena na ivolatara ni curuvanua ena se ni oti na 2 Sepiteba 2023, kevaka e mani soli, era na rawa ni tiko e Ositerelia me rauta ni 6 na vula
* O ira kece na vakalewena na ivolatara ni curuvanua ena se ni oti na 2 Sepiteba 2023 ena lavaki vei ira na Visa Application Charge (VAC, isau ni ivolatara ni curuvanua) me rauta ni AUD405.00
* Na ivolatara ni curuvanua na Pandemic event sa na sega ni vakarautaki vei ira na vakalewe fomu vou ena 1 February 2024.
* Ena gauna ya e dodonu me tiko nomu ivolatara ni curuvanua ni Pandemic event ena mai cava ena loma ni 28 na siga se lailai, mai na kena e dau vakarautaki tu e liu me 90 na siga.
* Na ivolatara ni curuvanua e vakaleweni ni bera ni 2 Sepiteba 2023, kevaka e soli, ena tomani tiko ga na kena kilai me balavu ni gauna ni tiko e Ositerelia me yacova e 12 na vula (se 2 na yabaki vei ira na vakaivolatara na TGV).
* na nomu ivolatara ni curuvanua na Pandemic Event o se rawa ni vakayagataka tiko ga me yacova ni sa mai sogo se yacova ni soli tale vei iko e dua tale na ivolatara ni curuvanua.

## Na cava sa sogo kina na ivolatara ni curuvanua ena vuku ni leqa tubukoso?

A vakarautaki na ivolatara ni curuvanua na Pandemic Event ena Epereli 2020 me rawa kina vei ira na gole mai vakagade me vakalawa nodra tiko voli ga e Ositerelia ena gauna se sogo voli kina na iyalayala ni noda vanua. E mai veivuke tale ga ena so na veitabana bibi ena na bula vakailavo ni matanitu ena kena mai lutu na tamata cakacaka.

Ni sa dola tale na matanitu o Ositerleia qai mai tubu tale ga na kedra iwiliwili o ira na veisiko mai Ositerelia era vakaivolatara ni tiko vakalekaleka me vaka na kena ivakarau ni bera na COVID sa na sega tale kina ni gadrevi na ivolatara ni curuvanua na Pandemic Event.

Na kena mai sogo na ivolatara ni curuvanua na Pandemic Event ena veitokoni sara ena ituvatuva qaravi vinaka ni curuvanua e lewai vinaka kina na veitosoyaki e vauca na ivolatara dodonu qai rawarawa nodra gole mai Ositerelia ena ivolatara ni veisiko vakalekaleka e levu.

Ena veivuke tale ga vakalevu ena nodra vakalewena na ivolatara ni curuvanua dodonu o ira na gole me ganita na vu ni nodra gade kei na nodra mai tiko e Ositerelia.

Na kena mai sogo qo ena nuitaki vakalevu kina na ituvatuva ni ivolatara ni curuvanua. E sega ni o ira ga na itaukei ni cakacaka era dau via vakayagataka na ituvatuva ni ivolatara ni curuvanua qo me kua kina nira vakacolati ena nodra itavi mera sauma na veika e vauci ira na gole mai, e tubu tale ga na iwiliwili ni tamata era vinakata vakatotolo mera vakalewena na ivolatara ni curuvanua qo nira gole mai Ositerelia. E laurai vakalevu vei ira na gole mai ena tabana ni vuli vosa Vakavalagi, o ira na gonevuli mai vanua tani era dau mai vakasuka tale na nodra vuli qori ena gauna era yaco mai kina.

## Na ikalawa tarava vei ira na vakaivolatara ni curuvanua ena kena vakarau sogo

Kevaka o taura tiko e dua na ivolatara ni curuvanua na Pandemic Event sa kena gauna qo mo veisautaka na ivolatara ni curuvanua qai vakalewena e dua na ivolatara ni curuvanua e vakarautaki vakatabakidua ena inaki nomu mai tiko se mo tuvanaka rawa na nomu sa na biubiu e Ositerelia.

O rawa ni vakaygataka na VEVO (Visa Entitlement Verification Online) mo raica kina na ituvaki nomu ivolatara ni curuvanua, wili kina na na tikinisiga na mai boko kina na nomu ivolatara ni curuvanua, rai ena [www.homeaffairs.gov.au/vevo](http://www.homeaffairs.gov.au/vevo).

E rawa ni o vakalewena e dua tale na ivolatara ni curuvanua ni Pandemic Event ni oti na 2 Sepiteba 2023, me yacova na kena mai sogo sara vakadua ena 1 Feperueri 2024, ia na kena mai vakaleweni na fomu sa vo toka e 28 na siga se lailai ena gauna o vakalewena kina na ivolatara ni curuvanua na Pandemic Event.

E bibi mo vakadeitaki ni o na muria tiko ga na veika vakalawa kevaka o mani digitaka mo tiko tale mada e Ositerelia. Kevaka o na basulawa ena rawa ni vakaleqa na nomu rawa ni lesu tale mai Ositerelia ena dua tale na gauna mai muri.

Kevaka o leqataka ni sa voleka ni mai cava na nomu ivolatara ni curuvanua se sa mai cava, na tabana ni veiqaravi e dikeva na ituvaki ni curuvanua na Department Status Resolution Service e rawa ni veivuke. Mo na veitaratara vei ratou ena kena totolo duadua ena monlivaliva ena [www.homeaffairs.gov.au/csrs](http://www.homeaffairs.gov.au/csrs) se talevoni na 131 881 (Moniti ina Vakaraubuka 9 na mataka ina 5 na yakavi).

## Na ikalawa tarava vei ira na itaukei ni cakacaka ena kena sa mai vakarau sogo

O ira na vakacakacakataki ira na vakaivolatara ni curuvanua ni Pandemic Event mera taroga se cava nodra ituvatuva na nodra tamata cakacaka, me okati kina kevaka e nodra inaki mera sa veisautaka noda ivolatara ni curuvanua se mera biubiu e Ositerelia.

Na kena tosoi tale na kena gauna ni bera ni sogo vakadua, e se tiko kina na gauna vei ira na vakacakacakataki ira voli mai na vakaivolatara ni curuvanua na Pandemic Event mera vaqarai ira eso tale na tamata cakacaka.

E nona itavi sara ga na itaukei ni cakacaka me vakadeitaka mera vakacakacakataki ira na gole mai vanua tani era vakaivolatara dodonu ni cakacaka, ke sega era na rawa ni totogitaki.

Era uqeti na itaukei ni cakacaka mera vakayagataka na [Visa Entitlement Verification Online (VEVO) system](https://immi.homeaffairs.gov.au/visas/already-have-a-visa/check-visa-details-and-conditions/check-conditions-online) ([www.homeaffairs.gov.au/vevo](http://www.homeaffairs.gov.au/vevo)) mera raica na ivolatara ni curuvanua e veiganiti kei na balavu ni gauna ni nodra rawa ni tiko o ira na nodra tamata cakacaka era sega ni lewenivanua. Ena vinakati taumada nodra veivakadonui na nomu tamata cakacaka.

## Kila eso tale na ka

Mo kila eso tale na itukutuku me baleta na ivolaratara i curuvanua na Pandemic Event se so tale na ivolatara ni curuvanua e Ositerelia mo rai ena:

www.homeaffairs.gov.au

**Raica na veika baleta noqu ivolatara ni curuvanua**: www.homeaffairs.gov.au/VEVO